OpenLLM-France/wikimedia huggingface dataset:
# Scorpaenopsis gilchristi

Scorpaenopsis gilchristi és una espècie de peix pertanyent a la família dels escorpènids.

## Descripció

* Fa 6 cm de llargària màxima.

## Hàbitat

És un peix marí, demersal i de clima subtropical que viu fins als 26 m de fondària.

## Distribució geogràfica

Es troba a l'Índic occidental: davant el riu Tugela (KwaZulu-Natal, Sud-àfrica).

## Observacions

És inofensiu per als humans.

## Referències

* ↑ Heckel J. J., 1837. Ichthyologische Beiträge zu den Familien der Cottoiden, Scorpaenoiden, Gobioiden und Cyprinoiden. Ann. Wien. Mus. Naturges. v. 2. 143-164.
* ↑ uBio (anglès)
* ↑ Smith, J. L. B., 1957. The fishes of the family Scorpaenidae in the western Indian Ocean. Part I. The sub-family Scorpaeninae. Ichthyol. Bull. J. L. B. Smith Inst. Ichthyol. Núm. 4: 49-72, 4 pls.
* ↑ The Taxonomicon (anglès)
* 1 2 3 4 FishBase (anglès)

## Bibliografia

* Anònim, 2000. Base de dades de la col·lecció de peixos del J.L.B. Smith Institute of Ichthyology, Grahamstown, Sud-àfrica. J.L.B. Smith Institute of Ichthyology, Grahamstown, Sud-àfrica.
* Randall, J.E i W.N. Eschmeyer, 2001. Revision of the Indo-Pacific scorpionfish genus Scopaenopsis, with descriptions of eight new species. Indo-Pacific Fishes (34):79 p.
* Wu, H.L., K.-T. Shao i C.F. Lai (eds.), 1999. Latin-Chinese dictionary of fishes names. The Sueichan Press, Taiwan.

## Enllaços externs

* AQUATAB
# Dalmacio Vélez Sársfield

Dalmacio Vélez Sársfield (Amboy, Córdoba, 18 de febrer de 1800 – Buenos Aires, 30 de març de 1875); fill de Dalmacio Vélez Baigorri i de Rosa Sarsfield Palacios fou un advocat i polític argentí, autor del Codi Civil de l'Argentina de 1869, la major part del qual continua vigent.
Vélez Sársfield va estudiar al Col·legi Nacional Nostra Senyora de Montserrat de la ciutat de Córdoba, on després seguiria la carrera de Lleis. Es va doctorar als 22 anys.
En finalitzar els seus estudis va iniciar una intensa activitat política, que li va valer el 1825 el nomenament com a Secretari del Congrés que es duria a terme l'any següent, en el qual va ser el diputat més jove. Aquest mateix any va ser nomenat catedràtic d'economia política a la Facultat de Dret de la Universitat de Buenos Aires.
L'arribada al poder de Juan Manuel de Rosas va significar la fi temporal de la seva carrera política; Vélez Sarsfield va abandonar Buenos Aires i va marxar a Còrdoba. En finalitzar l'etapa de Rosas, Vélez Sarsfield va retornar a la política. Va ocupar successivament els càrrecs de senador, encarregat de la reorganització del Banc Provincial de Buenos Aires, canceller i negociador diplomàtic entre Buenos Aires i la Confederació.
El 1858, l'Estat de Buenos Aires li va encarregar la tasca de redactar un codi de comerç, el qual va ser redactat amb la col·laboració del prestigiós jurista uruguaià Eduardo Acevedo, i va ser sancionat el 1859. Després de la reunificació nacional de 1862 se li va encarregar la redacció del Codi Civil. La composició d'aquest no es va iniciar fins al 1864, sent president Bartolomé Mitre. La seva redacció, ricament proveïda de notes i comentaris, es va realitzar durant gairebé cinc anys; finalment es va aprovar el 1870 i va entrar en vigor al començament de l'any següent.
Vélez Sarsfield ocuparia en diverses ocasions el càrrec de Ministre de Justícia. Va fundar el diari El Nacional al costat de Mitre després de retirar-se de la política; el periòdic va tenir una història difícil i va tancar al cap de poc.
Va morir a Buenos Aires el 1875. Les seves restes descansen al cementiri de la Recoleta.

## Referències

* ↑ (Luna 1999, p. 20)
* ↑ «Còpia arxivada» (en castellà). Arxivat de l'original el 2017-02-20. [Consulta: 21 setembre 2021].
* ↑ «El debate debe ser con profundidad» (en castellà). Arxivat de l'original el 2018-06-12. [Consulta: 8 setembre 2017].
# Hjelmeland

Hjelmeland és un municipi situat al comtat de Rogaland, Noruega. Té 2.737 habitants (2016) i la seva superfície és de 1.088,82 km². El centre administratiu del municipi és el poble homònim.

## Referències

* ↑ «Població l'1 de gener de 2016. Tot el país, comtats i municipis» (en anglès). Oficina Central d'Estadístiques de Noruega. [Consulta: 24 desembre 2016].

## Enllaços externs

* Hjelmeland - Lloc web oficial
# Roger Figueras Ballart

Roger Figueras (nascut el 5 d'abril de 1997 a Valls) és un futbolista català, que actualment juga com a defensa central al Lleida Esportiu.

## Carrera de club

Nascut a Valls, Catalunya, Figueras va representar el Gimnàstic de Tarragona en etapa juvenil. El 20 d'agost de 2016 va fer el seu debut com a sènior amb el CF Pobla de Mafumet, començant com a titular en un empat a casa 1–1 contra el EC Granollers de Tercera Divisió.
El 7 d'agost de 2017, Figueras va renovar el seu contracte fins al 2020. Va fer el seu debut professional el 30 de setembre de l'any següent, com a titular, en una derrota a casa per 1–3 contra el Deportivo de La Coruña a la segona divisió.
El 23 de juliol de 2020, Figueras va fitxar per l'AE Prat de la Segona Divisió B.

## Referències

* ↑ «Pobla 1 Granollers 1». CF Pobla Mafumet, 21-08-2016. [Consulta: 3 setembre 2017].
* ↑ «Pol, Perales, Roger i De Nova amplien el seu contracte com a granes». Gimnàstic Tarragona, 07-08-2017. [Consulta: 18 agost 2017].
* ↑ «El Dépor se hace más grande en Tarragona» (en castellà). Marca, 30-09-2018. [Consulta: 1r octubre 2018].
* ↑ «[Primer equipo Roger Figueras, polivalencia y buen trato de pelota para la defensa potablava]» (en castellà). AE Prat, 23-07-2020. [Consulta: 7 agost 2020].

## Enllaços externs

* Roger Figueras Ballart a BDFutbol
* Roger Figueras Ballart a La Preferente (castellà)
* Roger Figueras Ballart, Fitxa a Soccerway
# Mogutxi

Mogutxi (en rus: Могучий) és un poble (un possiólok) del krai de Krasnoiarsk, a Rússia, que en el cens del 2010 tenia 162 habitants. Pertany al districte de Balakhtà.

## Referències

* ↑ «Чистопольский сельсовет на официальном портале Красноярского края». Arxivat de l'original el 2012-05-24. [Consulta: 26 març 2020].
# Synasellus mateusi

Synasellus mateusi és una espècie de crustaci isòpode pertanyent a la família dels asèl·lids.

## Distribució geogràfica

Es troba a la península Ibèrica: Portugal.

## Referències

* ↑ Braga, J. M., 1944. Note sur un genre d'Asellides nouveau du Portugal (Synasellus n. gen.) et description d'une sous-espèce nouvelle de ce genre. Publicaçoes do Instituto de Zoologia "Dr. Augusto Nobre" 17: 1–11.
* ↑ uBio (anglès)
* 1 2 Braga, J.M., 1954. Un Synasellus (Crust., Isopoda) nouveau du Portugal. Publicações do Instituto de Zoologia "Dr Augusto Nobre" 48: 1–10.
* 1 2 Catalogue of Life (anglès)
* ↑ uBio (anglès)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ Fauna ibérica (castellà)
* ↑ Biodiversidade em Portugal (portuguès)
* ↑ Reboleira, Ana Sofia P.S.; Paulo A.V. Borges; Fernando Gonçalves; Artur R.M. Serrano i Pedro Oromí, 2011. The subterranean fauna of a biodiversity hotspot region - Portugal: an overview and its conservation. International Journal of Speleology, 40 (1): 23-37.

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
# Sylvan Grove

Sylvan Grove és una població dels Estats Units a l'estat de Kansas. Segons el cens del 2000 tenia 324 habitants.

## Demografia

Segons el cens del 2000, Sylvan Grove tenia 324 habitants, 157 habitatges, i 88 famílies. La densitat de població era de 338,1 habitants/km².
Dels 157 habitatges en un 21,7% hi vivien nens de menys de 18 anys, en un 48,4% hi vivien parelles casades, en un 3,8% dones solteres, i en un 43,9% no eren unitats familiars. En el 40,8% dels habitatges hi vivien persones soles el 24,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,06 i el nombre mitjà de persones que vivien en cada família era de 2,82.
Per edats la població es repartia de la següent manera: un 21% tenia menys de 18 anys, un 4,9% entre 18 i 24, un 23,1% entre 25 i 44, un 23,5% de 45 a 60 i un 27,5% 65 anys o més.
L'edat mediana era de 46 anys. Per cada 100 dones de 18 o més anys hi havia 98,4 homes.
La renda mediana per habitatge era de 27.188 $ i la renda mediana per família de 36.375 $. Els homes tenien una renda mediana de 20.962 $ mentre que les dones 16.250 $. La renda per capita de la població era de 14.684 $. Entorn del 13,5% de les famílies i el 17,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sylvan Grove». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 6 agost 2010].
* ↑ «Geographic Comparison Table- Sylvan Grove». American Fact Finder. Oficina del Cens dels Estats Units, 12-01-2010.
# Culla de l'Óssa

La Culla de l'Óssa és un paratge del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antiga caseria de Perauba.
Està situat a l'esquerra del barranc del Vinyal, a la part baixa de la Feixa de Viu i al sud-oest del Feixanc de les Vaques.

## Etimologia

Una culla és el lloc preparat i destinat per a fer-hi una pórca, que és, al Pallars, la dotzena part d'un jornal. És, per tant, una porció de terreny molt petita. La segona part és deguda a la presència, en algun moment de la història, d'una ossa en aquest lloc.

## Referències

* ↑ «Diccionari català-valencià-balear en línia; cal escriure a la finestreta el mot desitjat». Arxivat de l'original el 2004-08-26. [Consulta: 24 juliol 2010].

## Enllaços externs

* Institut Cartogràfic de Catalunya; cal fer dos passos d'aproximació
# Séptimo

Séptimo és una pel·lícula hispanoargentina de thriller de 2013, produïda per K&S Films i dirigida per Patxi Amezcua sobre el seu propi guió escrit en col·laboració amb Alejo Flah i que va tenir com a principals intèrprets a Ricardo Darín i Belén Rueda. Es va estrenar el 5 de setembre de 2013.

## Sinopsi

Cada dia, Sebastián (Ricardo Darín) recull als seus fills, Luna i Luca, al pis de elia (Belén Rueda), la seva exmuller i juguen a "veure qui arriba abans" a baix: els nens per les escales, el papà per l'ascensor, un joc que a Delia no li agrada. Un dia Sebastián arriba a la planta baixa i els nens no estan i tampoc els troba en buscar-los. Comença a aflorar la por quan rep una trucada telefònica en la qual un segrestador posa preu per a l'alliberament dels seus fills. Sebastián descobreix la fragilitat del seu món i ha de decidir fins a on està disposat a arribar per a reconstruir-lo.

## Repartiment

* Ricardo Darín com Sebastián Roberti.
* Belén Rueda com Delia.
* Luis Ziembrowski com Encarregat de l'edifici.
* Osvaldo Santoro com Comissari Rosales.
* Guillermo Arengo com Rubio.
* Jorge D'Elía com Marcelo Goldsteinm.
* Abel Dolz Doval com Luca.
* Charo Dolz Doval com Luna.

## Taquilla

En els seus primers quatre dies d'estrena a l'Argentina va ser vista per 266.887 espectadors, segons la consultora Ultracine. No va arribar a superar a les dues millors arrencades del cinema argentí, estrenats també aquest mateix any, Metegol amb més de 400.000, i Corazón de León amb 282.647, però va aconseguir superar a diversos altres d'anys anteriors, com Un novio para mi mujer i Bañeros 3. En la primera setmana va tenir 350.728 espectadors, en la segona 245.175 i en la tercera, 149.841 espectadors, en les tres com la pel·lícula més vista. En la quarta setmana va baixar al tercer lloc, amb 100.340 espectadors, sota de Bola de Drac Z: La Batalla dels Déus i Wakolda. El seu total en un mes de projecció va ser de 851.206 entrades.

## Vídeo

Séptimo es va estrenar en DVD al gener de 2014, editat per Blu Shine SRL. Porta com a característiques especials àudio espanyol 5.1 i subtítols en anglès i espanyol.

## Referències

* ↑ «Cómo es la nueva película de Ricardo Darín» (en español). lanacion.com.ar. Arxivat de l'original el 2013-06-16. [Consulta: 27 agost 2013].
* ↑ «Llega Séptimo: La nueva peli de Darín» (en español). telefe.com. [Consulta: 27 agost 2013].
* ↑ «Darín: “Me siento muy bien, exultante”» (en español). larazon.com.ar. Arxivat de l'original el 13 de novembre de 2013. [Consulta: 27 agost 2013].
* ↑ «Ricardo Darín presentó su nueva película: Séptimo» (en español). telefe.com. [Consulta: 27 agost 2013].

## Enllaços externs

* Tràiler oficial a YouTube
# Hermannus Alemannus

Hermannus Alemannus (Hermann el Alemán) va ser un traductor de l'àrab al llatí que va treballar a Toledo entre 1240 i 1255.

## Vida

Poc o res es coneix de la seva vida. Probablement va ser un jove ben educat a Alemanya al qui les seves inquietuds intel·lectuals van portar a Toledo abans de 1240. Cap a l'any 1244 o 1245 va fer un viatge a París on va conèixer Roger Bacon i, probablement, Robert Grosseteste. Les seves traduccions estan datades entre 1240 i 1256.
No se sap què va fer entre 1256 i 1266 en què va ser nomenat bisbe d'Astorga, ciutat en què va viure fins a la seva mort a finals de 1272 o començaments de 1273.

## Obres

Es coneixen cinc traduccions seves:
* El Comentari mig d'Averrois a l'Ètica a Nicòmac, traducció datada el 3 de juny de 1240 a Toledo.
* La Summa Alexandrinorum, un compendi en àrab de filòsofs alexandrins; alguns manuscrits estan datats el 1243 i altres el 1244.
* El Didascalia in Rethoricam Aristotiliis ex glosa Alpharabii, la glosa d'Al-Farabí a la Retòrica d'Aristòtil. Aquesta obra va ser impresa en el segle xv.
* El Averroes in Rethoricam, de contingut discutit i datada entre 1250 i 1256.
* El Comentari mig d'Averrois a la Poètica d'Aristòtil, traducció datada el 7 de març de 1256 a Toledo.

## Referències

* ↑ Pérez González, pàgina 279.
* ↑ Pérez González, pàgina 280. Roger Bacon parla notablemen malament de les traduccions de Hermannus.
* ↑ Fidora i Akasoy, pàgina 82.
* ↑ Pérez González, pàgines 273-274.

## Bibliografia

* Pérez González, Maurilio. Herman el Alemán, traductor de la Escuela de Toledo: Estado de la cuestión. Minerva: Revista de filología clásica, ISSN 0213-9634. Volum 6 (1992), pàgines 269-284. (castellà)
* Fidora, A. i Akasoy, A.A. Hermannus alemannus und die alia traslatio der Nikomachischen Ethik. Bulletin de philosophie médiévale, ISSN 0068-4023. Volum 44 (2002), pàgines 79-94. (alemany)

## Enllaços externs

* Colección de polígrafos españoles. Fundación Ignacio Larramendi. Consultat 11 de novembre de 2012. (castellà)
# Homerville

Homerville és una població dels Estats Units a l'estat de Geòrgia. Segons el cens del 2000 tenia 2.803 habitants.

## Demografia

Segons el cens del 2000, Homerville tenia 2.803 habitants, 1.045 habitatges, i 671 famílies. La densitat de població era de 489,7 habitants/km².
Dels 1.045 habitatges en un 31,2% hi vivien nens de menys de 18 anys, en un 40,1% hi vivien parelles casades, en un 20,2% dones solteres, i en un 35,7% no eren unitats familiars. En el 31,5% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,4 i el nombre mitjà de persones que vivien en cada família era de 3,02.
Per edats la població es repartia de la següent manera: un 25,4% tenia menys de 18 anys, un 8,5% entre 18 i 24, un 29% entre 25 i 44, un 21,9% de 45 a 60 i un 15,3% 65 anys o més.
L'edat mediana era de 37 anys. Per cada 100 dones de 18 o més anys hi havia 101,2 homes.
La renda mediana per habitatge era de 17.500 $ i la renda mediana per família de 26.058 $. Els homes tenien una renda mediana de 23.788 $ mentre que les dones 18.833 $. La renda per capita de la població era de 12.176 $. Entorn del 32,1% de les famílies i el 33,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Homerville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 3 agost 2010].
* ↑ «Geographic Comparison Table- Homerville». American Fact Finder. Oficina del Cens dels Estats Units, 12-01-2010.
# Horacio Guarany

Horacio Guarany, nom artístic d'Eraclio Catalin Rodríguez Cereijo (n. Santa Fe, Argentina, 15 de maig de 1925 - 13 de gener de 2017), fou un cantant, escriptor i actor argentí.

## Inicis

De petit ja li agradava cantar i la música, i va aprendre a tocar la guitarra amb el mestre Santiago Aicardi.
El 1943 se'n va anar a Buenos Aires amb la intenció d'obrir-se camí cantant. Vivia en una pensió i es guanyava la vida al barri de La Boca (Buenos Aires) cantant en el local "La Rueda".
Després es va embarcar i va treballar com a cuiner i com a fogoner. El 1957 va debutar a Radio Belgrano, amb la cançó "El mensú" dels germans Ramón Ayala i Vicente Cidade, amb la qual va aconseguir un cert ressò a través de diverses emissores de ràdio.
Va participar en diverses edicions del "Festival de Cosquín", des del 1961, amb "Guitarra de medianoche", "Milonga para mi perro", "La guerrillera", "No sé por qué piensas tú", "Regalito", "Si se calla el cantor".
Va musicar les lletres del poeta tucumà Juan Eduardo Piatelli: "Canción del perdón", "No quisiera quererte", entre d'altres.

## Culminació

El 1972 va protagonitzar el seu primer llargmetratge "Si se calla el cantor", amb Olga Zubarry, sobre el triomf d'un cantant, després d'haver passat per una sèrie de males experiències.
El 1974, dirigit pel mateix director, Enrique Dawi, va protagonitzar "La vuelta de Martín Fierro", amb Onofre Lovero, sobre la vida de José Hernández i la seva obra.
Rep amenaces de mort, és víctima d'atemptats amb bombes, i ha d'exiliar-se a Espanya. La dictadura militar argentina li censura algunes de les seves cançons, com "La guerrillera", "Estamos prisioneros" i d'altres., i retira i fa desaparèixer els seus discos. Torna a l'Argentina el desembre de 1978, i el 20 de gener de 1979 li posen una bomba a la seva casa del carrer Nahuel Huapi de Buenos Aires. Decideix, però, romandre a l'Argentina, encara que només actua a l'interior del país.
Amb el retorn de la democràcia el 1983, torna a donar recitals arreu i a sortir a la televisió.
El 1987 actua a la "Fiesta Nacional de la Tradición Frente al Mar" a Miramar (Buenos Aires).
Des del 2007 viu a la seva finca de Luján, coneguda com a "Plumas Verdes", i continua cantant i escrivint.
El 24 d'octubre del 2009 va actuar en el Luna Park (Buenos Aires).

## Novel·les

* "El loco de la guerra"
* "Las cartas del silencio"
* "Sapucay"
* "Memorias del Cantor".Autobiografia.

## Referències

* ↑ «Canciones prohibidas». Arxivat de l'original el 2012-06-01. [Consulta: 4 agost 2010].
# Honoka Kuroki

Honoka Kuroki (japonès: 黒木 ほの香) (prefectura d'Ōsaka, 21 d'octubre de 1995) és una seiyū que treballa a càrrec de Stardust Promotion.

## Actuacions de veu notables

Els paper principals en negreta.

### Anime

* Seiren - Ruise Sanjo
* Sentōru no Nayami - Michiru Inugai

### Videojocs

* Quiz RPG: The World of Mystic Wiz - Sakuya Gramble
* Houchi Shōjo - Guan Yu
* THE IDOLM@STER SHINY COLORS - Amana Ōsaki
* Lunar Chronicles R - Cloud
* Marvel's Avengers - Kamala Khan/Ms. Marvel

## Referències

* ↑ «黒木 ほの香». [Consulta: 31 març 2020].
* ↑ «SoundOrion official website». Stardust Promotion.
* ↑ «Seiren Original Anime Reveals 3 More Cast Members, Character Designs». Anime News Network, 25-11-2016.
* ↑ «『シャニマス』黒木ほの香さん（大崎甘奈役）インタビュー。「つねに甘奈を感じてもらえるように全力を注いでいます」». Famitsu, 09-05-2020.

## Enllaços externs

* Perfil oficial
* Blog oficial Arxivat 2019-03-31 a Wayback Machine.
# Honnelles

Honnelles (en picard OneIe) és un municipi belga de la província d'Hainaut a la regió valona. Està compost per les viles de Honnelles, Angre, Angreau, Athis, Autreppe, Erquennes, Fayt-le-Franc, Marchipont, Montignies-sur-Roc, Onnezies i Roisin.
# HWE

HWE té els següents significats:
* Equilibri de Hardy-Weinberg (del seu nom en anglès Hardy–Weinberg Equilibrium), principi de la genètica de poblacions sobre la constància de les freqüències dels genotips
* Hwe també és el nom del grup ètnic dels hwes, que viuen a Togo
* hwè també és un dels noms de la llengua aja, que parlen els hwes de Togo
# Pátzcuaro

Pátzcuaro (en purépecha P'askwarhu /Pʰáskʷaɽo/) és una ciutat de l'estat mexicà de Michoacán. En l'antiguitat era la terra dels indígenes que es nominaven a si mateixos purépechas, també coneguts com a tarascos. Pátzcuaro es troba categoritzat per la Secretaria de Turisme com un dels Pobles Màgics. És capçalera del municipi del mateix nom.
# Juan Carlos Chávez

Juan Carlos Chávez (18 de gener de 1967) és un exfutbolista mexicà.

## Selecció de Mèxic

Va formar part de l'equip mexicà a la Copa del Món de 1994.

## Referències

* ↑ «Atlas tiene nuevo entrenador con la 'Pájara'» (en castellà). El Informador, 18-09-2011.
* ↑ Juan Carlos Chávez Fitxa i estadístiques a la FIFA
* ↑ Juan Carlos Chávez a National-Football-Teams.com (anglès)
* ↑ CARRILLO, Omar. La Historia de las Copas del Mundo: Crónicas de la Selección Mexicana, El Tri en cada mundial.. Mèxic: Editorial Televisa edición, 2006.
# Smedestraat 33

Smedestraat 33 és l'adreça on es troba una porta del segle xvii de Haarlem (Països Baixos) protegida com a Monument Nacional, patrimoni monumental. Originalment, es va utilitzar per obrir dues cases, tot i que actualment només n'obre una. A sobre de la porta hi ha una falsa finestra.

## Referències

* ↑ «Smedestraat 33» (en neerlandès). Rijksmonumentenregister.
# Darrere la façana

Darrere la façana (títol original: Derrière la façade) és una pel·lícula dramàtica francesa de 1939 dirigida per Yves Mirande amb la col·laboració de Georges Lacombe, i és protagonitzada per Lucien Baroux, Jules Berry i André Lefaur. Els decorats de la pel·lícula van ser dissenyats pel director d'art Lucien Aguetand. Va ser rodada als Estudis Epinay de París. Està doblada al català.

## Argument

Quan el propietari d'un bloc d'apartaments és trobat assassinat, dos policies investiguen la vida dels diferents llogaters que hi viuen.

## Repartiment

* Lucien Baroux com comisari Boucheron
* Jules Berry com Alfrédo D'Avila
* André Lefaur com Corbeau
* Gaby Morlay com Gaby
* Elvire Popesco com Madame Rameau
* Michel Simon com Picking
* Betty Stockfeld com l'anglesa
* Erich von Stroheim com Eric
* Simone Berriau com Lydia

## Referències

* ↑ Aitken p.511
* ↑ «Darrere la façana». esadir.cat. [Consulta: 10 juny 2024].

## Bibliografia

* Aitken, Ian. The Concise Routledge Encyclopedia of the Documentary Film . Routledge, 2013.
# Darren Winter

Darren Winter (20 de gener de 1970) va ser un ciclista australià que s'especialitzà en la pista. Va guanyar una medalla de bronze al Campionat del món de Persecució per equips i dues més als Jocs de la Commonwealth de 1990, en persecució individual i per equips.

## Enllaços externs

* Fitxa a sitiodeciclismo.net
* Fitxa a museociclismo.it